钦定古今图书集成/明伦汇编/官常典/第249卷 > 《邓彪录尚书事诏》后汉·书
## 钦定古今图书集成/明伦汇编/官常典/第249卷 > 《邓彪录尚书事诏》后汉·书

诏曰：“先帝以明圣奉承祖宗，至德要道，天下清静，庶
事咸宁。今皇帝以幼年，茕茕在疚，朕且佐助听政，外
有大国贤王，并为藩屏，内有公卿大夫统理本朝，恭
己受成，夫何忧哉！然守文之际，必有内辅以参听断。
侍中宪，朕之元兄，行能兼备，忠孝尤笃，先帝所器。亲
受遗诏，当以旧典，辅斯职焉。宪固执谦让，节不可夺。”
今供养两宫，宿卫左右，厥事已重，亦不可复劳以政
事。“故太尉邓彪，元功之族，三让弥高，海内归仁，为群
贤首。先帝褒表，欲以崇化。今彪聪明康彊，可谓老成
黄耇矣。其以彪为太傅，赐爵关内侯，录尚书事。百官
总己以听朕庶几得专心内位。”於戏！群公其勉率百僚，各修厥职，爱养元元，绥以中和，称朕意焉。